У паняцця ёсць і іншыя значэнні, гл. AA.
Элементы AA.
Элемент сілкавання AA у параўнанні з іншымі тыпамі (4-ы злева).**AA** (таксама: **R6**, **LR6**, **316**, **А316**, **Mignon**, **Stilo**, у прастамоўі «**пальчыкавая батарэйка**») — аднаэлементная цыліндрычная сухая электрычная батарэя стандартаванага памеру. Вырабляюцца з 1907 года і з’яўляюцца найбольш распаўсюджаным тыпапамерам электрычных батарэй (гальванічных элементаў сілкавання і акумулятараў). Батарэйкі тыпу АА часта выкарыстоўваюцца ў партатыўных электронных прыладах.

Намінальнае напружанне — 1,5 В у гальванічных элементаў, 1,2 В — у Ni-Cd і Ni-MH акумулятараў, 1,6 В у Ni-Zn акумулятараў.

У СССР элементы сілкавання АА мелі абазначэнне 316 (з солевым электралітам, гандлёвая марка «Уран М») і А316 (са шчолачным электралітам, гандлёвая марка «Квант»).

Існуюць літый-іонныя акумулятары падобнага тыпаразмеру (**14500**), з намінальным напружаннем 3,7 В, што можа пашкодзіць большасць прылад, разлічаных на напружанне 1,2—1,5 В.

Магчымыя значэнні ёмістасці
---------------------------

|  | Солевыя | Шчолачныя | Li-FeS2 | **NiZn** | NiCd | NiMH |
| --- | --- | --- | --- | --- | --- | --- |
| Назва паводле стандарта IEC | **R6** | **LR6** | **FR6** | **ZR6** | **KR6** | **HR6** |
| Ёмістасць | 550 — 1500 mAh | 1000 — 2980 mAh | 2000 — 3000 mAh | 1500 — 1800 mAh | 600 — 1500 mAh | 1400 — 3000 mAh |
| Намінальнае электрычнае напружанне | 1.50 V | 1.50 V | 1.50 V | 1.65 V | 1.25 V | 1.25 V |
| Перазараджвальнасць | Не | Некаторыя | Не | Так | Так | Так |

Прыведзеныя значэнні ёмістасці солевых і шчолачных элементаў слушныя пры разрадзе *малымі токамі*, якія не перавышаюць дзясяткі мА. Пры разрадзе токамі ў сотні мА, ёмістасць гэтых элементаў змяншаецца ў некалькі разоў.

Прылада
-------

Элемент AA уяўляе сабой цыліндр, дыяметрам 13,5 — 14,5 мм. Даўжыня элемента разам з кантактным выступам дадатнага полюсу складае 50,5 мм. Цыліндрычная частка пакрыта ізаляванай абалонкай. Вывады размяшчаюцца на процілеглых тарцах цыліндру. Дадатны вывад ўяўляе сабой выступ, дыяметрам 5,5 мм і вышынёй не менш як 1 мм. Адмоўны вывад уяўляе сабой плоскую ці рэльефную кантактную пляцоўку, дыяметрам не менш як 7 мм.

Вага можа адрознівацца ў шырокіх межах. Так, напрыклад:

* Солевыя:
	+ Samsung Pleomax AA/R6 — 14 г
	+ GP Greencell AA/R6 — 18 г
* Шчолачныя:
	+ Panasonic Essential Power AA/LR6 — 22 г
	+ Duracell Turbo AA/LR6 — 24 г
* Ni-Mh:
	+ Sanyo eneloop BK-3HCC — 30 г
	+ GP AA 2700 mAh — 30 г.

У ранніх асобніках батарэй цынкавы стакан (для сухіх элементаў) ці стальны нікеляваны (для шчолачных) непасрэдна служыў адным з электродаў. Аднак такая канструкцыя элементаў часта была прычынай кароткіх замыканняў, а таксама такія элементы былі вельмі схільныя да карозіі. Сучасныя гальванічныя элементы маюць ізаляваны металічны ці пластмасавы корпус, які засцерагае элемент ад кароткіх замыканняў і ад карозіі.

Гл. таксама
-----------

* Батарэйка
* Батарэйка AAA
* Батарэйка «Крона»
* Тыпаразмеры гальванічных элементаў
* Гальванічны элемент
* Хімічная крыніца току
* Нікель-метал-гідрыдны акумулятар (NiMH)
* Нікель-кадміевы акумулятар (NiCd)
* Літый-іонны акумулятар (Li-Ion)

Зноскі
------

1. ↑  Марганцево-цинковые элементы типов А316 «Квант» И А316Т **(нявызн.)**(недаступная спасылка). Архівавана з першакрыніцы 4 сакавіка 2016. Праверана 27 красавіка 2017.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Элемент AA